wickkiey/tamil-wikipedia-chunked huggingface dataset:
# கேப்மாரி

## கதை

ஜெய் ( ஜெய் ) ஒரு தகவல் தொழில்நுட்ப நிபுணன். ஒரு தொடருந்து பயணத்தின் போது பயிற்சியாளரான ஜெனி ( வைபவி சாண்டில்யா ) என்பவளைச் சந்திக்கிறான். இருவரும் உரையாடத் தொடங்கி, விரைவில் பியர்களையும் படுக்கையையும் பகிர்ந்து கொள்கிறார்கள். இரண்டு வருடங்களுக்குப் பிறகு, அவர்கள் தற்செயலாக சென்னையில் சந்தித்து ஒருவரை ஒருவர் அடையாளம் கண்டுகொள்கிறார்கள், மேலும் சில விவரிக்க முடியாத காரணங்களுக்காக, திருமணம் செய்து கொள்ள முடிவு செய்கிறார்கள். இதற்கிடையில், ஜெய்யின் சகாவான வர்ஷா ( அதுல்யா ரவி ) அவன் மீது விருப்பம் கொள்கிறாள். இருப்பினும், அவள் அதை வெளிப்படையாக ஜெய்யிடம் சொல்லவில்லை, என்றாலும் அவள் அதை எல்லா வழிகளிலும் காட்டுகிறாள்.  
ஒரு நாள், ஜெய் வேலை முடிந்து வர்ஷாவை அவளது வீட்டில் இறக்கிவிடுகிறான். அவளுடைய வீட்டில், இருவரும் பீர் குடிக்கிறார்கள், போதையேறி உடல் உறவில் ஈடுபடுகின்றனர். ஜெய் நள்ளிரவில் தனது வீட்டிற்குத் திரும்புகிறான். இது ஜெனியை கோபப்படுத்துகிறது. வர்ஷாவுடனான உறவு குறித்து ஜெய் மீது சந்தேகம் கொள்கிறாள். ஜெய் அலுவலகத்திலேயே ஜெனி வேலையைப் பெறுகிறாள். ஜெனிக்கும் வர்ஷாவுக்கும் இடையில் சிக்கல் வெடிக்கிறது, அதைத் தொடர்ந்து ஜெய்யை விரைவில் தன்னுடன் கூட்டிக்கொள்வேன் என்று வர்ஷா சவால் விடுகிறாள்.  
அனைவரையும் அதிர்ச்சிக்குள்ளாக்கும் வகையில் கர்ப்பமாக இருப்பதாகக் கூறி வர்ஷா ஜெய்யின் வீட்டிற்கு வருகிறாள். ஜெனி ஜெய்யை விவாகரத்து செய்ய முடிவு செய்கிறாள். இருப்பினும் ஜெய் மீதான அவளது காதல் இந்த முடிவை எடுக்கமுடியாமல் தடுக்கிறது. அவள் அவனை மன்னித்துக் கொண்டே இருக்கிறாள். ஜெய்யை தானும் ஜெனியும் பகிர்ந்து கொள்ள வேண்டும் என்று வர்ஷா கூறுகிறாள். இறுதியில், ஜெய் கோபமடைந்து, தான் ஜெனியை மட்டுமே நேசிப்பதாகக் கூறி வர்ஷாவை வீட்டிலிருந்து வெளியேற்றுகிறான்.  
சில ஆண்டுகளுக்குப் பிறகு, ஜெய் இரு பெண்களுடனும் அவர்களின் குழந்தைகளுடன் உறவைப் பேணுகிறார் என்று காட்டப்பட்டுள்ளது - ஆனால் இந்த உண்மையை ஜெனியிடமிருந்து மறைத்து வருகிறான். ஜெனி இதை அறிந்ததும், அவள் ஜெயை அடிக்கிறாள் என்ற வேடிக்கையான குறிப்பில் படம் முடிகிறது.
# கேப்மாரி

## நடிகர்கள்

- ஜெய் ஜெய் வேல் / ஆல்பர்ட் ஜெய்
- அதுல்யா ரவி வர்சாவாக
- வைபவி சாண்டில்யா ஜெனிரியாவாக
- லிவிங்ஸ்டன் ஜெய்யின் தந்தையாக
- ரினு ரவி ஜெய்யின் தாயாக
- சத்யன் ஜி. டி.ஆக
- சீனிவாசன் பவர்பாண்டி துரையாக
- தேவதர்சினி பிரியாவாக
- சித்தார்த் விபின் வெங்கியாக
- கிரேன் மனோகர் மக்கள் கணக்கெடுப்பு அலுவரலாக
- தாடி பாலாஜி மகிழுந்து விற்பனையாளர்
- சர்மிளா தாபா சங்கியாக
- ராகுல் தத்தா குடிப்பகத்தில் உள்ள நபராக
- வெற்றிவேலன் டேவிட்டாக
- எஸ். ஏ. சந்திரசேகர் காவல் ஆய்வாளராக
# கேப்மாரி

## தயாரிப்பு

இப்படமானது *லவ் மேட்டர்* என்ற பெயரில் தயாரிக்கத் தொடங்கினர். இருப்பினும், படத்தின் பெயர் பின்னர் *கேப்மாரி* என்று *தெரியவந்தது* . மேலும் இது சி.எம் என்றும் அறியப்படுகிறது. எம்.ஜி.ஆர் பிலிம் சிட்டியில் மும்பையைச் சேர்ந்த 50 நடனக் கலைஞர்களுடன் "என் காதல் ராணி என்னை தூக்கி வீசிட்டா" என்ற பாடல் படமாக்கப்பட்டது.  
- "உம்முனு இருக்கணும்" - அனிருத் ரவிச்சந்தர்
- "கேப்மாரி கீதம்" - எம். சி விக்கி, சையத் அபு
- "நான் ஒருத்திகிட்ட" - ஹரிச்சரன்
- "இப்பாடி ஓர் இன்பம்" - நேஹா நாயர்
- "எதிர் பார்க்கல" - சஞ்சித் ஹெக்டே
# கேப்மாரி

## வெளியீடும் வரவேற்பும்

படத்தின் முன்னோட்டம் நவம்பரில் வெளியிடப்பட்டது. படம் திசம்பர் 6 ஆம் தேதி வெளியிட திட்டமிடப்பட்டது, ஆனால் பின்னர் திசம்பர் 13 க்கு ஒத்திவைக்கப்பட்டது.
# ஹிட்லர் உமாநாத்

**இட்லர் உமாநாத்** (*Hitler Umanath*) என்பது 1982 ஆம் ஆண்டு வெளியான இந்திய தமிழ் திரைப்படம் ஆகும். பி. மாதவன் இயக்கி, பி. வி. துளசிராம் தயாரித்த இப்படத்தில் சிவாஜி கணேசன், கே. ஆர். விஜயா, சத்தியராஜ், சுருளி ராஜன் ஆகியோர் நடித்தனர். இப்படத்திற்கு எம். எஸ். விஸ்வநாதன் இசை அமைத்தார்.
# ஹிட்லர் உமாநாத்

## கதை

அடோல்ப் இட்லருடன் ஒத்திருக்கும் உமாநாத் விரைவில் தன்னை மிகவும் வலிமையான, ஆற்றல்மிக்க நபராக வளர்த்துக் கொள்கிறார். இட்லரின் கவர்ச்சியான ஆளுமை மற்றும் தலைமைத்துவ திறன்களைப் பற்றி அவரது மனைவி மேலும் மேலும் அவருக்கு கூறுவதால், அவர் ஒரு கவர்ச்சியான தலைவராகவும், வெற்றிகரமான தொழிலதிபராகவும் மாறுகிறார். இறுதியில், இட்லரின் தீய செயல்களைப் பற்றி அறிந்தவுடன், அத்தகைய தீய நபரைப் பின்பற்றி வாழ்நது குறித்து வருத்தப்படுகிறார்.
# ஹிட்லர் உமாநாத்

## நடிகர்கள்

- சிவாஜி கணேசன் உமாநாத்தாக
- கே. ஆர். விஜயா லட்சுதியாக
- சத்யராஜ்
- சுருளி ராஜன்
- சாரி உமாநாத்தின் மகளாக
- பேபி அஞ்சு
- பாலகிருஷ்ணன் சிறப்புத் தோற்றத்தில்
- என். எஸ. ராம்ஜி
- சத்தீஷ்
- சாமிகண்ணு
- எஸ். ராமராவ்
- வீரராகவன்
- பீலி சிவம்
- மேஜர் சுந்தரராஜன் சிறப்புத் தோற்றத்தில்
- வி. எஸ். ராகவன் சிறப்புத் தோற்றத்தில்
- காத்தாடி ராமமூர்த்தி சிறப்புத் தோற்றத்தில்
- சரோஜா
- ஜெயசந்திரா
# ஹிட்லர் உமாநாத்

## இசை

இப்படத்திற்கு எம். எஸ். விஸ்வநாதன் இசைமயமைத்துள்ளார். அனைத்து பாடல் வரிகளையும் கண்ணதாசன் எழுதினார்.  
- சிலை வண்ணம் - வாணி ஜெயராம்
- நம்பிக்கை - பி. சுசீலா
- சார் உங்களத்தான் - டி. எம். சௌந்தரராஜன்
# மும்மெத்தில் காலியம்

**மும்மெத்தில் காலியம்** *(Trimethylgallium)* Ga(CH<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமகாலியம் சேர்மமாகும். தன்னிச்சையாகத் தீப்பிடித்து எரியக்கூடிய இந்நீர்மம் நிறமற்றதாக காணப்படுகிறது. மும்மெத்தில் அலுமினியம் போல அல்லாமல் மும்மெத்தில் இண்டியத்தைப் போல ஒத்த பண்புகளைக் கொண்டு ஒற்றைப்படி மூலக்கூறாக இது பலபடிகளை உருவாக்குகிறது.
# மும்மெத்தில் காலியம்

## தயாரிப்பு

மெத்தில் இலித்தியம், போன்ற பல்வேறு மெத்திலேற்றும் முகவர்கள் காலியம் முக்குளோரைடுடன் வினைபுரிந்து மும்மெத்தில் காலியம் உருவாகிறது.
ஈதரிலுள்ள மெத்தில்மக்னீசியம் அயோடைடு சேர்மத்தைப் பயன்படுத்தி குறைந்த அளவில் ஆவியாகும் ஈரெத்தில் ஈதர் கூட்டுவிளைபொருளை மும்மெத்தில் காலியத்தைக் கொண்டு தயாரிக்கலாம். ஈதர் ஈந்தணைவிகள் இவ்வினையில் நீர்ம அமோனியாவுடன் இடப்பெயர்ச்சி அடையக்கூடும். .
# மும்மெத்தில் காலியம்

## பயன்பாடுகள்

GaAs, GaN, GaP, GaSb, AlGaInP, இண்டியம் காலியம் ஆர்சினைடு, இண்டியம் காலியம் நைத்திரைடு, இண்டியம் காலியம் பாசுப்பைடு போன்ற காலியத்தைக் கொண்டுள்ள சேர்மக் குறைகடத்திகளின் உலோகக்கரிம வேதியியல் ஆவிப்படிவு செயல்முறைகளில் காலியம் தனிமத்திற்கான மூலமாக மும்மெத்தில் காலியம் பயன்படுகிறது. ஒளி உமிழும் டையோடு விளக்குகள் தயாரிப்பிலும் குறைகடத்திகள் தயாரிப்பதற்கான முன்னோடிச் சேர்மங்களாகவும் இவை பயன்படுகின்றன.
# என் செல்வம்

**என் செல்வம்** (*En Selvame*) என்பது 1985 ஆம் ஆண்டு வெளிவந்த ஒரு இந்திய தமிழ் திரைப்படம் ஆகும். எஸ். பி. முத்துராமன் இயக்கிய இப்படதில் சுமன், அம்பிகா ஆகியோர் முன்னணி வேடங்களில் நடித்துள்ளனர்.
# என் செல்வம்

## நடிகர்கள்

- சுமன்
- அம்பிகா
- பேபி அஞ்சு
# என் செல்வம்

## இசை

இப்படத்திற்கு இளையராஜா இசையமைத்தார்.
| 1 | "சொன்னாலும் நலலே. . . " | மலேசியா வாசுதேவன், எஸ். பி. சைலஜா | பஞ்சு அருணாசலம் |
| --- | --- | --- | --- |
| 2 | "அன்பே தேவம் என்றே. . . " | ராதிகா | பஞ்சு அருணாசலம் |
| 3 | "காலம் நேரம் கனிந்து வரும். . . " | மலேசியா வாசுதேவன், எஸ். ஜானகி | பஞ்சு அருணாசலம் |
| 4 | "நான் வாழ குருத்து அழகு. . . " | எஸ்.ஜானகி | கங்கை அமரன் |
# பிரதாப் (திரைப்படம்)

**பிரதாப்** (*Pratap*) என்பது 1993 ஆம் ஆண்டு வெளியான இந்தியத் தமிழ் அதிரடித் திரைப்படம் ஆகும். அர்ஜுன் எழுதி இயக்கி தயாரித்த இத்திரைப்படத்தில், இவருடன் குஷ்பூ, சனகராஜ், தேவன், ராக்கி ராஜேஷ் ஆகியோர் நடித்திருந்னதனர். படத்திற்கான இசையை மரகதமணி மேற்கொண்டார். இப்படம் தெலுங்கில் *முட்டா ரவுடி* என்று பெயரில் வெளியிடப்பட்டது.
# பிரதாப் (திரைப்படம்)

## நடிகர்கள்

- அர்ஜுன் - பிரதாப்
- குஷ்பூ
- ஜனகராஜ்- இராஜப்பா
- தேவன்- மைக்கேல் ராஜா
- ராக்கி ராஜேஷ் - அலெக்ஸ் ராஜா
- ஜே. டி. சக்ரவர்த்தி - விமல் ராஜா
- அஞ்சு பிரியா
# பிரதாப் (திரைப்படம்)

## இசை

இப்படத்திற்கு மரகதமணி இசையமைத்திருந்தார்.
# பிரதாப் (திரைப்படம்)

## இசை

### தெலுங்கு பதிப்பு

இந்த படம் தெலுங்கில் *முட்டா ரவுடி* என்று பெயரிடப்பட்டது.
# பிரதாப் (திரைப்படம்)

## வரவேற்பு

பிரதாப் திரைப்படம் 1993 ஏப்ரல் 16 அன்று வெளியானது. *இந்தியன் எக்ஸ்பிரஸ்* இந்த படத்தை குறித்து எழுதியபோது "அர்ஜுனுக்கு தையல்காரர்" என்று குறிப்பிட்டது.
# இராகவன் திருமுல்பாடு

வைத்யபூசணம் **கே. இராகவன் திருமுல்பாடு** (Raghavan Thirumulpad) (20 மே 1920 - 21 நவம்பர் 2010) ஒரு ஆயுர்வேத அறிஞரும், பயிற்சியாளருமாவார். திருமுல்பாடு என்பது மருத்துவ அலங்காரமாகும். மே 20, 1920 இவர் நாராயண ஐயர், இலட்சுமிகுட்டி ஆகியோரின் மூத்த மகனாகப் பிறந்தார். இவர், சமசுகிருதம், மெய்யியல் சோதிடம், இலக்கணம் போன்றவற்றை பல்வேறு ஆசிரியர்களின் கீழ் படித்தார். இவர், சென்னையில் இந்தியன் இரயில்வே எழுத்தராக பணியாற்றினார். இந்த சந்தர்ப்பத்தில், இவர் நோய்வாய்ப்பட்டு ஆயுர்வேத சிகிச்சையை நாடினார். மருத்துவர் வாசுதேவன் நம்பீசனின் சிகிச்சையில் ஈர்க்கப்பட்ட இவர், அவரது சீடத்துவத்தை ஏற்றுக்கொண்டு, குருகுல பாணியில் மருத்துவம் பயின்றார். பின்னர், வைத்யபூசணம் என்ற பட்டப்படிப்பு தேர்வில் தேர்ச்சி பெற்றார். மிகச் சிறிய வயதிலிருந்தே இவர் காந்தியச் சிந்தனையால் ஈர்க்கப்பட்டார். மேலும் காதியை பயன்படுத்தவும் பிரச்சாரம் செய்யவும் தொடங்கினார்.
# இராகவன் திருமுல்பாடு

## சிகிச்சை முறை

இவர், ஜான் ரஸ்கின் எழுதிய, *அன்டு திஸ் லாஸ்ட்* என்ற கட்டுரையால் மிகவும் ஈர்க்கப்பட்டார். மேலும் தனது அன்றாட மருத்துவ நடைமுறையில் அதன் நெறிமுறைகளை செயல்படுத்த முயன்றார். இது அந்த காலத்தில் இந்தியா முழுவதும் நிலவிய ஆயுர்வேத நடைமுறையின் மாற்றத்தின் மாற்றமாகும். இவர் தனது சிகிச்சையில் வாழ்க்கை முறை மாற்றங்களுக்கு அதிக முக்கியத்துவம் அளித்தார். மேலும் மருத்துவத்திற்கு குறைந்த முக்கியத்துவம் கொடுக்கப்பட்டது. நோய்களைத் தடுப்பதில் உடல் உடற்பயிற்சியின் முக்கியத்துவம் குறித்து அதிகபட்ச அழுத்தம் கொடுக்கப்பட்டது. ஆரோக்கியமான வாழ்க்கை கட்டமைக்கப்பட்ட நான்கு தூண்களாக ஆரோக்கியமான உணவு, ஆழ்ந்த தூக்கம், மிதமான காமம், உகந்த உடற்பயிற்சி ஆகியவற்றை சிறப்பிக்கும் ஒரு பாணியை இவர் ஊக்குவித்தார். இவர், பல இளம் ஆயுர்வேத பட்டதாரிகளுக்கு ஆயுர்வேதத்தை மிகவும் தர்க்கரீதியான விஞ்ஞான ஆனால் எளிமையான பாணியில் கற்பித்தார். இவர் தனது சாலக்குடியில் வசித்து வந்தார்.
# இராகவன் திருமுல்பாடு

## தனிப்பட்ட வாழ்க்கை

இவர், விசாலாட்சி தம்புராட்டி என்பவரை மணந்தார். இவர்களுக்கு முரளி (மருத்துவர்), முகுந்தன், முராரி, இரவிவர்மா என்ற நாங்கு மகன்களும், முத்துலட்சுமி என்ற ஒரு மகளும் இருந்தனர். முத்துலட்சுமி ஒரு சமசுகிருத பேராசிரியராகவும், எழுத்தாளராகவும், காலடி சங்கரா பல்கலைக்கழகத்தில் வேதாந்தத் துறைத் தலைவராகவும் இருக்கிறார். 2008 ஆம் ஆண்டிற்கான மொழிபெயர்ப்பிற்கான கேரள சாகித்ய அகாடமி விருதைப் பெற்ற இவர், சனவரி 2009 இல் இறந்தார்.
# இராகவன் திருமுல்பாடு

## இறப்பு

இவர் 2010 நவம்பர் 21 அன்று இறந்தார். இறந்த இரண்டு மாதங்களுக்குப் பிறகு, 25 சனவரி 2011 அன்று, பத்ம பூசண் விருது வழங்கப்பட்டது.
# நவல்பூர் மாவட்டம்

**நவல்பூர் மாவட்டம்** (**Nawalpur**) , நேபாளத்தின் ஏழு மாநிலங்களில் ஒன்றான கண்டகி மாநிலத்தில் அமைந்த 11 மாவட்டங்களில் ஒன்றாகும். இதன் நிர்வாகத் தலைமையிடம் **கவாசோட்டி** நகரம் ஆகும்.  
முன்னர் இந்த மாவட்டத்தின் பகுதிகள் நவல்பராசி மாவட்டத்தில் இருந்தது. 20 செப்டம்பர் 2015 அன்று மாவட்டகளைச் சீரமைக்கும் போது, நவல்பராசி மாவட்டத்தை **நவல்பூர் மாவட்டம்** மற்றும் பராசி மாவட்டம் என இரண்டாகப் பிரிக்கப்பட்டது.  
நவல்பூர் மாவட்டத்தின் மொத்தப் பரப்பளவு 1043.1 சதுர கிலோ மீட்டராகும். 2011 நேபாள மக்கள் தொகை கணக்கெடுப்பின் படி, நவல்பூர் மாவட்டத்தின் மொத்த மக்கள் தொகை 3,10864 ஆகும்.
# நவல்பூர் மாவட்டம்

## உட்பிரிவுகள்

நவல்பூர் மாவட்டம் 8 உள்ளாட்சிப் பிரிவுகளாகப் பிரிக்கப்பட்டுள்ளது.
# நவல்பூர் மாவட்டம்

## உட்பிரிவுகள்

### நகர்புற உள்ளாட்சிகள்

- கவசோட்டி (தலைமையிடம்)
- கயிந்தகோட்
- தேவசூலி
- மத்தியபிந்து
# நவல்பூர் மாவட்டம்

## உட்பிரிவுகள்

### கிராமிய நகராட்சிகள்

- பௌடிகாளி
- புலிங்தர்
- வினய் திரிவேணி
- ஹப்செகோட்
# நவல்பூர் மாவட்டம்

## இதனையும் காண்க

- பராசி மாவட்டம்
# கார்த்திகப்பள்ளி

**கார்த்திகப்பள்ளி** (Karthikappally) என்பது இந்திய மாநிலமான கேரளாவில் உள்ள ஆலப்புழா மாவட்டத்தில் உள்ள ஒரு கிராமமாகும்.
# கார்த்திகப்பள்ளி

## வரலாறு

கார்த்திகப்பள்ளி ஒரு காலத்தில் பௌத்த மையமாக இருந்தது. 904-933 ஆம் ஆண்டில் திருவிதாங்கூரின் ஆட்சியாளரான மார்த்தாண்ட வர்மர், இந்த ஊரை திருவிதாங்கூருடன் சேர்த்தார். 1742 மற்றும் 1753 ஆம் ஆண்டுகளில் அருகிலுள்ள இடங்களான காயம்குளம், அம்பலப்புழா ஆகியவை கார்த்திகப்பள்ளியுடன் சேர்க்கப்பட்டன. அதன் பின்னர் இது ஒரு முக்கிய பிராந்தியமாக மாறியது. இப்போது இருக்கும் புரக்காடும் காயம்குளம் இடையேயான பகுதி ஒரு காலத்தில் இதனுடன் இருந்தது.  
ஹரிப்பாடு கார்த்திகப்பள்ளி வட்டத்தின் தலைமையகமாக உள்ளது. மன்னார்சாலை கோயில் கிராமத்திற்கு அருகிலுள்ள புகழ்பெற்ற ஆலயமாகும். பாண்டி என்ற ஒரு தீவும் இங்கு அமைந்துள்ளது.
# கார்த்திகப்பள்ளி

## புள்ளிவிவரங்கள்

2001 இந்திய மக்கள் தொகை கணக்கெடுப்பின்படி, கார்த்திகப்பள்ளியில் 19064 என்ற அளவில் மக்கள் இருக்கின்றர். இதில் 9107 ஆண்களும் 9957 பெண்களும் உள்ளனர் .
# பராசி மாவட்டம்

**பராசி மாவட்டம்** (**Parasi District**) ( நேபாளத்தின் லும்பினி மாநிலத்தில் அமைந்த 12 மாவட்டங்களில் ஒன்றாகும். இதன் நிர்வாகத் தலைமையிடம் இராமகிராமம் நகரம் ஆகும்.  
பழைய நவல்பராசி மாவட்டத்தின் மேற்கு பகுதிகளைக் கொண்டு 20 செப்டம்பர் 2015 அன்று புதிய பராசி மாவட்டம் நிறுவப்பட்டது.  
இம்மாவட்டத்தின் மொத்த பரப்பளவு 634.88 சதுர கிலோ மீட்டர் ஆகும். 2011 நேபாள மக்கள் தொகை கணக்கெடுப்பின் இதன் மக்கள்தொகை 3,21,058 ஆகும். individuals.
# பராசி மாவட்டம்

## மாவட்ட உட்பிரிவுகள்

இந்த மாவட்டம் 7 நகர்புற நகராட்சிகளாகவும், 4 கிராமிய நகராட்சிகளாகவும் பிரிக்கப்பட்டுள்ள்து.
# பராசி மாவட்டம்

## மாவட்ட உட்பிரிவுகள்

### நகர்புற நகராட்சிகள்

- பர்தகட்
- இராமகிராமம்
- சுன்வால்
# பராசி மாவட்டம்

## மாவட்ட உட்பிரிவுகள்

### கிராமிய நகராட்சிகள்

- சுஸ்தா
- பல்கிநந்தன்
- பிரதாப்பூர்
- சரவால்
# பராசி மாவட்டம்

## இதனையும் காண்க

- நேபாளத்தின் மாவட்டங்கள்
# சிங்கோலி

**சிங்கோலி** (Chingoli) இந்திய மாநிலமான கேரளாவில் ஆலப்புழா மாவட்டத்தில் கார்த்திகப்பள்ளி வட்டத்தில் ஹரிப்பாடு அருகே அமைந்துள்ள ஒரு நகர்ப்புற கிராமமாகும். இது நவீன நகர வாழ்க்கை முறை மற்றும் கேரளாவின் பாரம்பரிய மதிப்புகள் இரண்டின் கலவையாகும். இந்த கிராமத்தில் தன்னியக்க வங்கி இயந்திர வசதிகள், வாகன வசதிகள், ஆயுர்வேத மருத்துவமனைகள், பல் மருத்துவமனைகள், சிறு வணிக வளாகங்கள் போன்றவை உள்ளன.
# சிங்கோலி

## போக்குவரத்து

சிங்கோலியை சாலை மற்றும் இரயில் மூலம் அணுகலாம். அருகிலுள்ள பெரிய பேருந்து நிலையமான ஹரிபாடு சுமார் 4–5 ஆகும்&nbsp;கி.மீ தூரத்திலும், அருகிலுள்ள தொடர்வண்டி நிலையமான ஹரிபாடு ரயில் நிலையம் 5 கி.மீ தூரத்திலும் உள்ளது.  
மாநிலத்திற்கு வெளியில் இருந்து வருபவர்களுக்கு, கொச்சின் விமான நிலையம் (117 கி.மீ), திருவனந்தபுரம் விமான நிலையம் (116 கி.மீ), ஆலப்புழா தொடருந்து நிலையம் (35 கி.மீ) ஆகியவை அணுகலுக்கான முக்கிய முக்கிய இடங்களாகும்.
# சிங்கோலி

## ஆர்வமுள்ள இடங்கள்

சிங்கோலி கிராமத்தில் பல இந்து கோவில்கள் உள்ளது. அவற்றில் மன்னார் சாலை நாகராஜன் கோயில், ஹரிப்பாடு சுப்பிரமணிய சுவாமி கோயில், எவூர் கிருட்டிணசாமி கோயில், கஞ்சூர் துர்கா தேவி கோயில், வெட்டிகுளங்கரா தேவி கோயில் ஆகியவை மிகவும் பிரபலமானவை. கவில்பாடிக்கல் கோயில், மாரியம்மன் கோயில், புவனேசுவரி தேவி கோயில் ஆகியவை கிராமத்தின் மிகவும் பிரபலமான கோயில்களில் ஒன்றாகும்.
# சிங்கோலி

## தொழிற்சாலைகள்

காயங்குளம் தேசிய அனல் மின் நிறுவனம் சிங்கோலிக்கு அருகில் அமைந்துள்ளது. இந்நிறுவனம் பிராந்திய அளவிலான பொருளாதார வளர்ச்சியை மேம்படுத்துகிறது.
சிறீ இராம கிருட்டிணா மருந்தகம் மற்றும் சிங்கோலி ஆயுர்வேத மருத்துவமனை என அழைக்கப்படும் 1908 ஆம் ஆண்டில் நிறுவப்பட்ட ஆயுர்வேத மருத்துவமனை ஆயுர்வேத சிகிச்சைகளுக்காக இந்தியர்களையும் வெளிநாட்டினரையும் ஈர்க்கிறது.
# அசோகன் (நடிகர்)

**அசோகன்** (Ashokan) மலையாளத் திரைப்படங்களில் நடித்துவரும் ஒரு இந்திய நடிகராவார். *1*979 ஆம் ஆண்டில் சிறந்த திரைப்படத்திற்கான தேசிய திரைப்பட விருதை வென்ற *பெருவாழியம்பலம்* மூலம் இவர் அறிமுகமானார். *யவனிகா* (1982), *யுவஜனோத்ஸவம்* (1986), *தூவானத்தும்பிகள்* (1987), *மூனாம் பக்கம்* (1988), *ஹரிஹர் நகர்* (1990), *அமரம் (1990), மற்றும் *2 ஹரிஹர் நகர்* (2009) ஆகிய படங்களில் இவர் மிகவும் பிரபலமானார்.*
# அசோகன் (நடிகர்)

## தொழில்

1979ஆம் ஆண்டில் பத்மராஜன் இயக்கிய *பெருவாழியம்பலம்* என்ற படத்தில் அறிமுகமானார். இதில் இவர் 15 வயது சிறுவனாக நடித்திருந்தார். இதைத் தொடர்ந்து பத்மராஜனின் படங்களான *அரப்பட்டா கேட்டியா கிராமத்தில்* (1986), *தூவானத்தும்பிகள்* (1987) *மூனாம் பக்கம்* (1988) ஆகிய படங்கள் இவருக்கு திருப்பத்தை ஏற்படுத்தியது. அடூர் கோபாலகிருஷ்ணனின் இயக்கத்தில்* அனந்தரம்* என்ற படத்தில் இவர் முக்கிய வேடத்தில் நடித்தார். பி.வேணு இயக்கிய தேசியத் திரைப்பட வளர்ச்சிக் கழகத் திரைப்படமான *பரிணாமம்* (2003) என்ற திரைப்படத்தில் இவர் நடித்தார். இது இசுரேலில் நடைபெற்ற அஷ்டோத் சர்வதேச திரைப்பட விழாவில் சிறந்த திரைக்கதை விருதை வென்றது. இவரது ஆரம்ப வாழ்க்கையில்,தான் ஒரு பின்னணி பாடகராக ஆசைப்பட்டார். பாடுவதில் தெளிவான திறமையுடன், தொலைக்காட்சியில் பல்வேறு திரைப்பட-பாடல் சார்ந்த நிகழ்ச்சிகளை தொகுத்து வழங்கியுள்ளார்.
# அசோகன் (நடிகர்)

## சொந்த வாழ்க்கை

இவர், சாமுதாயத்தில் என். பி. உன்னிதன், அழகத் சாவித்ரி ஆகியோரின் நான்கு குழந்தைகளில் ஒருவராக 23 மே 1961 அன்று ஆலப்புழா மாவட்டத்தின் செப்பாட்டில் பிறந்தார். இவரது தந்தை நடுவண் புலனாய்வுச் செயலகத்தின் அரசு வழக்குறைஞராக இருந்தார். இவரது தாய் இல்லத்தரசியாவார். இவருக்கு இராதாகிருட்டிணன் உன்னிதன், பிரசன்னா குமார், ஹரிகுமார் என்ற மூன்று சகோதரர்கள் உள்ளனர். இவர் இளம் வயதிலேயே தந்தையை இழந்தார். தனது தாயால் வளர்க்கப்பட்டார். அசோகன் தனது அடிப்படைக் கல்வியை சிங்கோலி, கார்த்திகப்பள்ளி பள்ளிகளில் தனது பள்ளிப்படிப்பை முடித்த இவர், ஹரிபாடின் நங்கியர்குளங்கரை, டி.கே மாதவ நினைவுக் கல்லூரியில் கலைப் பட்டம் பெற்றார். *பெருவாழியம்பலம்* என்ற படத்தில் ஒரு பாத்திரம் வழங்கப்பட்டபோது இவர் கல்லூரியில் முதலாம் ஆண்டு படித்து வந்தார்.  
சிறீஜா என்பவரை மணந்த இவருக்கு கார்த்தியாயினி என்ற மகள் உள்ளார். இவர்கள் தற்போது சென்னையில் வசிக்கின்றனர்.
# பாப் கார்ன்

**பாப் கார்ன்** (*Pop Corn*) என்பது 2003 ஆம் ஆண்டு வெளியான இந்திய தமிழ் காதல் நாடகத் திரைப்படமாகும். நாசர் எழுதி இயக்கிய இப்படத்தில் மோகன்லால், சிம்ரன் ஆகியோர் முக்கிய கதாபாத்திரங்களில் நடித்தனர். மேலும் புதுமுகங்களான குணால் ஷா மற்றும் ஜோதி நேவால் ஆகியோர் இப்படத்தின் மூலமாக அறிமுகமானார்கள். இப்படத்தின் பெயரானது "பாப் கார்னிவல்" என்ற சொற்றொடரின் சுருக்கமாகும். தன்முனைப்புகளுக்கு இடையிலான மோதல்களால் பிரபலங்களுக்கிடையேயான திருமணங்கள் எப்படி பாதிக்கப்படுகின்றன என்பதை மையமாகக் கொண்ட ஒரு வரிக்கதையாகும்.
# பாப் கார்ன்

## கதை

பிரபல இசை அமைப்பாளர் விக்ரமாதித்யா ஒரு இளம் இசை குழுவுடன் பணிபுரிந்து தன்னை ஆசுவாசப்படுத்திக் கொள்கிறார். இவர் நடனக் கலைஞரான ஜமுனாவை காதலிக்கிறார். இருவரும் திருமணம் செய்து கொள்கிறார்கள். ஆனால் இவர்கள் தங்கள் தங்கள் கலை தன்முனைப்புகள் காரணமாக பிரிந்து செல்கிறார்கள். விக்ரமாதித்யாவின் மகள் மேகா தனது தந்தையையும் தாயையும் மீண்டும் ஒன்றிணைக்க முயற்சிக்கிறாள், ஆனால் அவள் அதில் தோல்வியடைகிறாள்.
# பாப் கார்ன்

## நடிகர்கள்

- மோகன்லால் விக்ரமாதித்தாவாக
- சிம்ரன் ஜமுனாவாக
- ஜோதி நேவால் மேகாவாக
- குணால் ஷா சத்திசாக
- ஊர்வசி
- விவேக்
- சிறீமன்
- அஞ்சு
- பாப் ஷாலினி
- கே. சிவசங்கர்
- சந்திரசேகர் (நடிகர்)
- சனகராஜ்
- டெல்லி கணேஷ்
- தியாகு
- மதன் பாப்
- ம. சு. விசுவநாதன்
# பாப் கார்ன்

## தயாரிப்பு

இப்படத்திற்கு துவக்கத்தில் *தீம் தரி கிட* என்று பெயரிடப்பட்டது. 2002 சூலையில், இந்த படத்தின் பணிகள் "இறுதி கட்டத்தில்" இருப்பதாக அறிவிக்கப்பட்டது. படத்திற்கான ஒளிப்பதிவை ஸ்ரீதர் மேற்கொள்ள, சண்டைக் காட்சிகளை விக்ரம் தர்மா அமைத்தார். யுவன் சங்கர் ராஜா இசையமைத்த இப்படம் 2003 சனவரி 24, அன்று வெளியிடப்பட்டது, பின்னர் மலையாளத்தில் மொழிமாற்றம் செய்யப்பட்டு 2007 இல் அதே பெயரில் வெளியிடப்பட்டது.
# பாப் கார்ன்

## பாடல்கள்

இப்படத்தில் யுவன் சங்கர் ராஜா இசையமைத்த ஏழு பாடல்கள் இடம்பெற்றன. இந்த பாடல் வரிகளை 'கவிஞர்' வாலி எழுதினார். படத்தின் முன்னணி நடிகரான மோகன்லால், "அம்மா இங்கே வா" என்ற பெயரிலான ஒரு பாடலைப் பாடுவதாகக் கூறப்பட்டாலும், அது ஒலிப்பேழையிலோ அல்லது படத்திலோ இடம்பெறவில்லை.
| 1 | "பூவைத்த பூவை" | பிரசன்னா ராவ், மாதங்கி | 4:42 |  |
| --- | --- | --- | --- | --- |
| 2 | "காதலகி கனிந்தத்து" | எஸ். பி. பாலசுப்பிரமணியம், ஸ்ரீலேகா பார்த்தசாரதி | 4:25 |  |
| 3 | "அந்த சீமை துரை" | ஹரிஹரன், மாணிக்க விநாயகம், சுஜாதா மோகன் | 5:25 |  |
| 4 | "பூவெல்லாம் பரட்டடும்" | கார்த்திக், திப்பு, பாப் ஷாலினி | 1:38 |  |
| 5 | "என் இசைக்கு" | ஹரிஹரன், ஸ்ரீராம் பார்த்தசாரதி | 4:28 |  |
| 6 | "நான் வச்சேன் லேசா" | சீனிவாஸ், வசுந்தரா தாஸ் | 5:19 |  |
| 7 | "கருப்பொருள் இசை" | கருவி | 3:04 | } |
# உன்னைச் சரணடைந்தேன்

**உன்னைச் சரணடைந்தேன்** என்பது 2003 ஆம் ஆண்டு வெளியான இந்திய தமிழ் காதல் நாடகத் திரைப்படமாகும். சமுத்திரக்கனி இயக்கிய இப்படத்தில் வெங்கட் பிரபு, எஸ். பி. பி. சரண் மற்றும் மீரா வாசுதேவன் ஆகியோர் முக்கிய கதாபாத்திரங்களில் நடித்துள்ளனர். சமுத்திரக்கனி திரைப்பட இயக்குநராக அறிமுகமான இப்படத்தை சரணின் கேபிடல் பிலிம் ஒர்க்ஸ் தயாரித்தது. இப்படத்திற்கு எஸ். பி. பாலசுப்பிரமணியம் இசையமைத்த பாடல்கள் இடம்பெற்றன. இந்த படம் குறைந்த செலவில் தயாரிக்கப்பட்டு, வெளியானது. இது விமர்சன ரீதியாக பாராட்டுகளைப் பெற்றிருந்தாலும், இரண்டு தமிழக அரசு திரைப்பட விருதுகளையும் வென்றது என்றாலும், இது லாபகரமான படம் அல்ல என்று சரண் கூறினார். இப்படத்தின் பின்னர் தெலுங்கு மறு ஆக்கமான *நாலோவை* (2004) சமுத்திரக்கனி இயக்கினார்.
# உன்னைச் சரணடைந்தேன்

## நடிகர்கள்

- வெங்கட் பிரபு கண்ணனாக
- எஸ். பி. பி. சரண் நந்தாவாக
- மீரா வாசுதேவன் கண்ணனின் காதலி பாபியாக
- சந்தோஷி நந்தாவின் காதலி தேஜாவாக
- நிழல்கள் ரவி
- இளவரசு தேஜாவின் தந்தையாக
- ரியாஸ் கான்
- பரவை முனியம்மா
- அஞ்சு
- ஹரி பிரசாந்த்
# உன்னைச் சரணடைந்தேன்

## இசை

இப்படத்திற்கான இசையை சரணின் தந்தையான பிரபல பின்னணிப் பாடகர் எஸ். பி. பாலசுப்பிரமணியம் மேற்கொண்டார். மேலும் படத்தில் வெங்கட் பிரபுவின் தந்தையான கங்கை அமரன் ஆறு பாடல்களுகான வரிகளை எழுதினார். பாலசுப்பிரமண்யம் மூன்று பாடல்களை பாடினார், அதே நேரத்தில் பிரபல இசையமைப்பாளர்கள் ம. சு. விசுவநாதன் மற்றும் இளையராஜா ஆகியோர் முதல் பாடலை இணைந்து பாடினர். பாலசுப்பிரமண்யம் தவிர, அவரது சகோதரி எஸ். பி. சைலஜா மற்றும் அவரது மகள் பல்லவி ஆகியோரும் ஒவ்வொரு பாடல்களை பாடினர். படத்தின் பின்னணி இசையை ஸ்ரீனிவாச மூர்த்தி அமைத்தார்.
# உன்னைச் சரணடைந்தேன்

## இசை

### விருதுகள்

; 2003 தமிழக அரசு திரைப்பட விருதுகள்  
- தமிழ்நாடு அரசு திரைப்பட விருது சிறப்பு பரிசு
- சிறந்த கதாசிரியருக்கான தமிழக அரசு திரைப்பட விருது - சமுத்திரக்கனி
# பொய் சாட்சி

**பொய் சாட்சி** (*Poi Satchi*) என்பது 1982 ஆம் ஆண்டு வெளியான இந்தியத் தமிழ்த் திரைப்படம் ஆகும். கே. பாக்யராஜ் இயக்கிய இப்படத்தில் கே. பாக்யராஜ், ராதிகா, சுமித்ரா ஆகியோர் முக்கியக் கதாபாத்திரங்களில் நடித்தனர். இப்படத்திற்கு சங்கர் கணேஷ் இசை அமைத்தார். படமானது 1982 இல் வெளியாகி வணிகரீதியாகத் தோல்வியடைந்தது.
# பொய் சாட்சி

## நடிகர்கள்

- பாக்யராஜ்
- ராதிகா
- சுமித்ரா
- வீரப்பன்
- செந்தில்
- பீலி சிவம்
- பசி நாராயணன்
- அனுராதா
- மாஸ்டர் ஹாஜா ஷெரிப்
# பொய் சாட்சி

## இசை

இப்படத்திற்கு சங்கர் கணேஷ் இசையமைத்தனர்.
| 1 | யாரும் பாத்ததிலே | மலேசியா வாசுதேவன் | 4:08 |  |
| --- | --- | --- | --- | --- |
| 2 | தத்தி தாவும் | எஸ். ஜானகி | 3:47 |  |
| 3 | அதோ அந்த தென்றல் | மலேசியா வாசுதேவன், எஸ். ஜானகி | 4:46 |  |
| 4 | மச்சன் நீ ஆறுமுகம் | எஸ். பி. சைலஜா | 4; 16 | } |
# வீராப்பு

**வீராப்பு** (*Veerappu*) என்பது 2007 ஆம் ஆண்டு வெளியான இந்திய தமிழ் அதிரடி நாடகத் திரைப்படமாகும், இப்படத்தை பத்ரி இயக்கினார். இது 1995 ஆண்டு வெளியான மலையாளத் திரைப்படமான பரதனின் *ஸ்படிகம்* என்ற படத்தின் மறு ஆக்கம் ஆகும். இந்த படமானது சுந்தர் சி. கதாநாயகனாக நடித்த இரண்டாவது படமாகும். இவருடன், கோபிகா, பிரகாஷ் ராஜ், விவேக், சந்தனம் ஆகியோர் நடித்தனர். டி. இமான் இசையமைத்தார். படத் தொகுப்பை மு. காசி விஸ்வநாதன் மேற்கொண்டார். இந்தப் படம் வணிகரீதியான வெற்றியை ஈட்டியது.
# வீராப்பு

## கதை

தந்தைக்கும் மகனுக்கும் இடையிலான ஒரு தன்முனைப்பு மோதலைச் சுற்றியே கதை சுழல்கிறது. புலிப்பாண்டி ( சுந்தர் சி. ) ஒரு உள்ளூர் ரவுடியும், கணித ஆசிரியர் வேதக்கண்ணுவின் ( பிரகாஷ் ராஜ் ) மகன் ஆவான். வேதக்கண்ணு புலிப்பாண்டியை ரவுடி என்பதற்காகவும் கணிதத்தில் தேர்ச்சி பெறாததற்காகவும் வெறுக்கிறார். கதையின் பின்னோக்கிய பயணத்தின் ஒரு பகுதியாக, சிறுவயது புலிப்பாண்டி இயற்பியலில் மிகவும் சிறந்தவன் என்று காட்டப்பட்டுகிறது. ஆனால் அவனது தந்தை, கணித ஆசிரியராக இருப்பதால், அவன் கணிதத்தில் சிறந்து விளங்க வேண்டும் விரும்புகிறார், அது அவனால் முடியவில்லை. தொடர்ச்சியான உடல் மற்றும் மன இம்சைகளினின் விளைவாக, புலிப்பாண்டி வளர வளர தவறான பாதையில் செல்கிறான். இதற்கிடையில், போட்டி கும்பல்களும் போலீசாரும் அவனைக் கொல்ல முயற்சிக்கிறார்கள். ஆனால் அவன் தற்செயலாக அவனது ஒன்றிவிட்ட தங்கையும், தனது தந்தைக்கு முறைதவறி பிறந்த ஒரு பெண்ணால் காப்பாற்றப்படுகிறான். புலி தனது ஒன்றுவிட்ட சகோதரியின் எதிர்பாராத உதவிக்கு ஈடாக உதவுகிறான். மேலும் அவரளது பாதுகாப்பிற்காக உறுதி அளிக்கிறான். போட்டி கும்பல்கள் அவளைக் கொன்று, அவனது தந்தையின் மீது அந்தப் பழியைப் போடுகின்றன. புலி எப்படி உண்மையை வெளிச்சத்திற்குக் கொண்டு வந்து தனது குடும்பத்தினருடன் ஒன்று சேர்கிறான் என்பது திரைப்படத்தின் எஞ்சிய பகுதியாக உள்ளது.
# வீராப்பு

## நடிகர்கள்

- சுந்தர் சி. புலிப்பாண்டியாக
- கோபிகா (நடிகை) பார்கவியாக
- பிரகாஷ் ராஜ் புலியின் தந்தை வேதக்கண்ணுவாக
- விவேக் ரத்தன்னாக
- மணிகண்டன்
- அஞ்சு கொடியாக
- தேஜாஸ்ரீ
- சந்தோஷி புலியின் தங்கையாக
- சுமித்ரா புலியின் தாய் காந்திமதியாக
- சந்தானம் பிலியின் நண்பணாக
- பிரேம் புலியின் மைத்துனனாக
- சோபராஜ் ஊழல் காவல் ஆய்வாளர் காட்டு ராஜாவாக
- விச்சு விசுவநாத் காட்டுராஜாவின் உதவியாளராக
- லொள்ளு சபா மாறன் - மொக்கையாக
# வீராப்பு

## இசை

இப்படத்திற்கு டி. இமான் இசையமைத்தார்.
# வீராப்பு

## விமர்சனம்

ஆனந்த விகடன் வார இதழில் எழுதிய விமர்சனத்தில் "மலையாள ‘ஸ்படிகம்’ படத்தில் கொஞ்சம் தெலுங்கு மசாலா தடவி, தமிழில் பரிமாறியிருக்கிறார் இயக்குநர் பத்ரி. ஆல் டைம் கூலிங் கிளாஸ், அசத்தல் கெட்டப் என ‘புலிப்பாண்டி’ கேரக்டரில் கச்சிதமாக சுந்தர்.சி. பொருந்துகிறார். ஆக்ஷனில் துறுதுறுப்பவர், சென்டிமென்ட்டில் சவசவக்கிறார்... அடிதடியா, காதலா, அப்பா - மகன் ஈகோவா... எதை பிரதானப்படுத்துவது என்பதில் குழம்பி, சில இடங்களில் தடுமாறி இருக்கிறார்கள். ‘ஜோரப்பு’ என்றுதான் சொல்ல முடியவில்லை!" என்று எழுதி மதிப்பெண்களை வழங்கினர்.
# கிறிஸ்டோபர் மார்கஸ் மற்றும் இசுடீபன் மெக்பீலி

**கிறிஸ்டோபர் மார்கஸ்** மற்றும் **இசுடீபன் மெக்பீலி** என்பவர்கள் அமெரிக்க நாட்டு திரைக்கதை ஆசிரியர்கள் மற்றும் தொலைக்காட்சி தயாரிப்பாளர்கள் ஆவார்கள். இவர்கள் அமெரிக்கா நாட்டில் எல்லா நேரத்திலும் இரண்டாவது மற்றும் மூன்றாவது மிக வெற்றிகரமான திரைக்கதை எழுத்தாளர்கள் இருந்துள்ளனர்.  
இருவரும் நார்னியா என்ற திரைப்படத்தொடருக்கும் மற்றும் மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: முதல் அவெஞ்சர் (2011), தோர்: த டார்க் வேர்ல்டு (2013), கேப்டன் அமெரிக்கா: த வின்றர் சோல்யர் (2014), கேப்டன் அமெரிக்கா: சிவில் வார் (2016), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் திரைக்கதை ஆசிரியர்களாக பணிபுரிந்துள்ளனர். மற்றும் 'ஏஜென்ட் கார்ட்டர்' என்ற தொலைக்காட்ச்சி தொடரையும் தயாரித்து மற்றும் திரைக்கதை எழுதியுள்ளனர்.
# ரெண்ட் ஓபலோச்

**ரெண்ட் ஓபலோச்** (பிறப்பு: திசம்பர் 31, 1969) என்பவர் கனடா நாட்டு ஒளிப்பதிவாளர் ஆவார். இவர் பிரபல திரைப்பட இயக்குநர்களான ரூசோ சகோதரர்கள் இயக்கிய கேப்டன் அமெரிக்கா: த வின்றர் சோல்யர் (2014), கேப்டன் அமெரிக்கா: சிவில் வார் (2016), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) மற்றும் நெயில் புலோம்கம் இயக்கிய டிஸ்ட்ரிக்ட் 9 (2009), எலைசியம் (2013), சேப்பீ (2015) போன்ற திரைப்படங்களில் பணிபுரிந்துள்ளார்.  
இவர் 2010 ஆம் ஆண்டில் டிஸ்ட்ரிக்ட் 9 என்ற திரைப்படத்தில் பணிபுரிந்ததற்காக சிறந்த ஒளிப்பதிவுக்கான பிரித்தானிய அகாடமி விருதுக்கு பரிந்துரைக்கப்பட்டார். மற்றும் 2020 ஆம் ஆண்டில் பெர்ல் ஜாமினின் 'ரெட்ரோகிரேட்' என்ற இசை காணொளியில் நடித்துள்ளார்.
# ரெண்ட் ஓபலோச்

## திரைப்படங்கள்

| ஆண்டு | தலைப்பு | இயக்குநர் | குறிப்புகள் |
| --- | --- | --- | --- |
| 2006 | எல்லோ | நெயில் புலோம்கம் | குறும்படம் |
| - | 2009 | டிஸ்ட்ரிக்ட் 9 | பரிந்துரை - சிறந்த ஒளிப்பதிவுக்கான பிரித்தானிய அகாடமி விருது |
| 2013 | எலைசியம் |  |  |
| 2014 | கேப்டன் அமெரிக்கா: த வின்றர் சோல்யர் | ரூசோ சகோதரர்கள் |  |
| 2015 | சேப்பீ | நெயில் புலோம்கம் |  |
| 2016 | கேப்டன் அமெரிக்கா: சிவில் வார் | ரூசோ சகோதரர்கள் |  |
| 2018 | அவெஞ்சர்ஸ்: இன்பினிட்டி வார் |  |  |
| 2019 | அவெஞ்சர்ஸ்: எண்ட்கேம் |  |  |
# ஆராய்ச்சியாளர் அடையாளங்காட்டி

**ஆராய்ச்சியாளர் அடையாளங்காட்டி** (*ResearcherID*) என்பது அறிவியல் ஆராய்ச்சியாளர்களை அடையாளம் காணும் ஒரு வழிமுறையாகும். இந்த வழிமுறையானது சனவரி 2008-ல் தாம்சன் ராய்ட்டர்சால் அறிமுகப்படுத்தப்பட்டது.  
இந்த தனித்துவமான அடையாளங்காட்டி ஆராய்ச்சியாளர்களை அடையாளம் காணவும் அவரின் ஆய்வுக் கட்டுரைகளின் சரியான பண்புக்கூறுகளின் சிக்கலைத் தீர்ப்பதை நோக்கமாகக் கொண்டுள்ளது. அறிவியல் மற்றும் கல்வி இலக்கிய ஆய்வுக் கட்டுரையின் ஆசிரியர்களின் பெயர், குடும்பப்பெயர் மற்றும் முதலெழுத்துக்களை மேற்கோள் காட்டுவது பொதுவானதாக இருப்பினும், சில நேரங்களில், ஒரே பெயரில், அதே முதலெழுத்துக்களுடன், அல்லது எழுத்துப்பிழையுடன் பெயர்கள் உள்ளன. இதனால் ஆய்வாளர் ஒருவரே பல பெயர்களிலும், சில பகுதிகளில் ஒரே பெயரில் பல ஆய்வாளர்களும் உள்ளனர்.  
இத்தகையச் சூழலில் ஆராய்ச்சியாளர்கள் தங்கள் வெளியிடப்பட்ட படைப்புகளைக் கோர ஆராய்ச்சியாளர் அடையாள எண்ணினைப் பயன்படுத்தலாம். ஆய்வாளர்கள் தங்களின் படைப்புகளுடன் அவர்களின் தனித்துவமான மற்றும் தொடர்ச்சியான ஆராய்ச்சியாளர் அடையாள எண்ணை இணைக்கலாம். இந்த வழியில், அவர்கள் தங்கள் வெளியீட்டுப் பட்டியலைப் புதுப்பித்து இணையவழியில் வைத்திருக்க முடியும்.  
எண்ணிம ஆவணச் சுட்டி மற்றும் ஆராய்ச்சியாளர் அடையாளங்காட்டியின் ஒருங்கிணைந்த பயன்பாடு ஆசிரியர்கள் மற்றும் ஆராய்ச்சி கட்டுரைகளின் தனித்துவமான தொடர்பை அனுமதிக்கிறது. பதிவுசெய்யப்பட்ட சோதனைகளுடன் ஆராய்ச்சியாளர்களை இணைக்க அல்லது ஒரே ஆராய்ச்சித் துறையில் சக மற்றும் ஒத்துழைப்பார்களை அடையாளம் காண இது பயன்படுத்தப்படலாம்.  
ஏப்ரல் 2019-ல், ஆராய்ச்சியாளர் அடையாளங்காட்டி கிளாரிவேட் அனலிட்டிக்சசின் சொந்தமான தளமான பப்ளோன்சுடன் ஒருங்கிணைக்கப்பட்டது. இங்கு ஆராய்ச்சியாளர்கள் தங்கள் வெளியீடுகள், சகமதிப்பாய்வு செயல்பாடு மற்றும் ஆராய்ச்சி ஏட்டின் தொகுப்புப் பணிகளைக் கண்காணிக்க முடியும். இப்போது பப்ளோன்னில் இணைவு பெற்ற ஆராய்ச்சியாளர் அடையாளங்காட்டியுடன் ஆராய்ச்சியாளர்கள் தங்கள் ஆராய்ச்சி வெளியீடு மற்றும் பங்களிப்புகளைப் பற்றிய விரிவான பார்வையை ஒரே இடத்தில் வைத்திருக்க முடியும். மதிப்பாய்வு செய்யப்பட்ட ஆய்வு மாநாட்டுக் கட்டுரைகளை (கணினி அறிவியல்) சில துறைகளில் (சமூக அறிவியலில் மனிதநேயம் துறைகள்) ஆய்வு வெளியீட்டுக் களமாக உள்ள புத்தகங்கள் புத்தக அத்தியாயங்களையும் வெளியிடும் ஆராய்ச்சியாளர்களுக்கு இது மிகவும் முக்கியமானது.  
ஆராய்ச்சியாளர் அடையாளங்காட்டி மற்றும் பப்லோன்சு அறிவியல் வலை மற்றும் ஆர்சிட் தரவைப்பகத்துடன் இணைக்கப்பட்டு தகவல்களை பரிமாறிக்கொள்ளக் கூடியதாகவும் உள்ளது.  
ஆராய்ச்சியாளர் அடையாளங்காட்டியானது வணிக மற்றும் தனியுரிமம் சார்ந்தது என்று விமர்சிக்கப்பட்டது. ஆனால் "ஆராய்ச்சியாளர்களைத் தவறாக அடையாளம் காணப்படுவதற்கான பொதுவான சிக்கலை நிவர்த்தி செய்யும் ஒரு முயற்சி" என்றும் பாராட்டப்படுகிறது.
# மத்தேயு சிமிட்

**மத்தேயு சிமிட்** (பிறப்பு: திசம்பர் 14, 1974 ) என்பவர் அமெரிக்க நாட்டு திரைப்படத் தொகுப்பாளர் ஆவார். இவர் ஜெப்ரி போர்ட் இயக்கிய மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: த வின்றர் சோல்யர் (2014), கேப்டன் அமெரிக்கா: சிவில் வார் (2016) மற்றும் அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களுக்கு படத்தொகுப்பு செய்துள்ளார்.
# மெர்குரி (புறா)

**மெர்குரி** (*Mercury*) என்பது இரண்டாம் உலகப் போரின்போது சேவையில் துணிச்சலுக்காக 1946 ஆம் ஆண்டில் நோய்வாய்ப்பட்ட விலங்குகளுக்கான மருந்தக மக்கள் அமைப்பிடமிருந்து டிக்கின் பதக்கத்தைப் பெற்ற புறாவாகும் .  
மெர்குரி தேசிய புறா சேவையுடன் (சிறப்புப் பிரிவு) பணியாற்றியது. இது 1942ல் வடக்கு டென்மார்க்கிலிருந்து தூரம் சென்று பறந்து சென்று சம்பந்தப்பட்ட ரகசிய செய்திகளை வழங்கியதற்காக விருதைப் டிக்கின் பதக்கம் பெற்றது பெற்றது.
# இராஜேந்திர பிரசாத் (நடிகர்)

**கத்தே இராஜேந்திர பிரசாத்** (Gadde Rajendra Prasad) (பிறப்பு: சூலை 19, 1956) ஒரு இந்தியத் திரைப்பட நடிகராவார். இவர் முக்கியமாக தெலுங்குத் திரைப்படத்துறையில் பணியாற்றுகிறார். 1991 ஆம் ஆண்டில், *எர்ரா மந்தரம்* என்ற படத்திற்காக சிறந்த நடிகருக்கான ஆந்திர மாநில நந்தி விருதைப் பெற்றார் கிட்டத்தட்ட 15 ஆண்டுகளுக்குப் பிறகு, *ஆ நலுகுரு* என்ற படத்திற்கான சிறந்த நடிகருக்கான தனது இரண்டாவது நந்தி விருதையும் பெற்றார். கூடுதலாக, ஆந்திர பல்கலைக்கழகத்தில் மதிப்புறு முனைவர் பட்டமும் பெற்றார். 2012ஆம் ஆண்டில், இவர் *டிரீம்* என்ற படத்தில் நடித்தார், இதற்காக கனடா சர்வதேச திரைப்பட விழாவில் இயக்குநர் கே. பவானி சங்கருடன் "*ராயல் ரீல்*" விருதை வென்றார்.  
மிசிசாகாவில் நடைபெற்ற கனடாவின் தெலுங்கு கூட்டணிகளால் இவருக்கு "ஹாஸ்யா கிரீத்தி" என்ற தலைப்பு வழங்கப்பட்டது. *குயிக் கன் முருகன்* என்ற ஆங்கில மொழித் திரைப்படத்தில் இவரது நடிப்பை பாராட்டும் வகையில், 2009இல் நடைபெற்ற சர்வதேச இந்தியத் திரைப்பட விழாவில் இவர் கௌரரவிக்கப்பட்டார் . இந்தப் படம் இலண்டன் திரைப்பட விழா, லாஸ் ஏஞ்சல்ஸ் இந்திய திரைப்பட விழா, நியூயார்க் ஆசிய திரைப்பட விழா, நியூயார்க்கின் நவீன கலை அருங்காட்சியகத்திலும் திரையிடப்பட்டது.  
இவர் ஏப்ரல் 2015 இல் இரண்டு ஆண்டுகள் திரைப்பட கலைஞர்கள் சங்கத்தின் தலைவராக தேர்ந்தெடுக்கப்பட்டார்.
# இராஜேந்திர பிரசாத் (நடிகர்)

## சொந்த வாழ்க்கை

ஆந்திராவின் கிருஷ்ணா மாவட்டம் நிம்மகூருவைச் சேர்ந்த கத்தே வெங்கட நாராயணா, மாணிக்காம்பா ஆகியோருக்கு ஒரு நடுத்தர வர்க்க குடும்பத்தில் பிரசாத் பிறந்தார். இவரது தந்தை ஒரு ஆசிரியர். திரையுலகில் நுழைவதற்கு முன்பு பீங்கான் பொறியியலில் பட்டம் பெற்றார். *தாத்தம்மா கலா* என்ற படத்தின் படப்பிடிப்பைக் கண்ட பிறகு, இவருக்கு திரையுலகில் நுழைய சேர வேண்டும் என்ற ஆர்வம் ஏற்பட்டது. என். டி. ராமராவ், என். திரிவிக்ரம ராவ் ஆகியோரின் ஆலோசனையுடன் இவர் ஒரு நடிப்புப் பள்ளியில் சேர்ந்தார்.
# இராஜேந்திர பிரசாத் (நடிகர்)

## தொழில்

பாபு இயக்கிய *சினேகம்* (1977) படத்தின் மூலம் வெள்ளித்திரையில் நடிகராக அறிமுகமானார். ஆரம்பத்தில் இவர் ஒரு குரல் கலைஞராகப் பணியாற்றினார். மேலும் பல துணை வேடங்களில் நடித்து வந்தார். கிருட்டிணா நடித்த *இராமராஜ்யம்லோ பீமராஜு* படத்தில் இவர் துணை வேடத்தில் நடித்தார். இது இவருக்கு 14 படங்களில் வாய்ப்பை ஏற்படுத்தித் தந்தது.  
தனது படமான *பிரேமிஞ்சு பெல்லாடு* படத்தில் முக்கியக் கதாபாத்திரத்தில் நடிக்க வைத்து இயக்குநர் வம்சி இவரை அடையாளம் காட்டினார். இவர் வம்சியின் *லேடீஸ் டைலர்* என்ற படத்தின் மூலம் புகழ் பெற்றார். இவர் தொடர்ந்து துணை வேடங்களில் நடித்து வந்தார். 35 ஆண்டுகளுக்கும் மேலான வாழ்க்கையில் 200க்கும் மேற்பட்ட தெலுங்குப் படங்களிலும், ஒரு சில தமிழ் படங்களிலும் நடித்துள்ளார். இவர் ஒரு சிறந்த நகைச்சுவை நடிகராக அறியப்படுகிறார். மேலும் ஆந்திராவில் நகைச்சுவை மன்னன் என்றும், நாடகிரீத்தி என்றும் அழைக்கப்படுகிறார்.  
*ஆகா நா பெல்லாண்டா* படத்தில் இயக்குநர் ஜந்தியாலா இயக்கத்தில் நடித்த பிறகு சிறந்த திரை நட்சத்திரமாக நிறுவியது. இயக்குநர்களான வம்சி, ஈ.வி.வி சத்யநாராயணா, எஸ். வி. கிருட்டிண ரெட்டி மற்றும் இரிலாங்கி நரசிம்மராவ் ஆகியோர் இயக்கத்தில் ஒரு வெற்றிகரமான நடிகராக வலம் வந்தார். குறிப்பிடத்தக்க வகையில், இரிலாங்கி பிரசாத்துடன் 32 படங்களில் (இயக்குநராக அவரது 70 படங்களில்) நடித்தார். இவருக்கு ஏராளமான பாராட்டுக்களைப் பெற்றுத்தந்த ஒரு முக்கிய பாத்திரம் *ஆ நலுகுரு* திரைப்படத்தில் இருந்தது. இதற்காக இவர் தனது வாழ்க்கையில் இரண்டாவது முறையாக மாநில நந்தி விருதை வென்றுள்ளார். விமர்சன ரீதியாக பாராட்டப்பட்ட படங்களான *மீ ஸ்ரயோபிலாஷி*, *ஒனமாலு* ஆகிய படங்கள் இவரை தெலுங்குத் திரையுலகில் மிகவும் நம்பிக்கைக்குரிய நடிகர்களில் ஒருவராக ஆக்கியது. மிகப்பெரிய வெற்றிப் பெற்ற *தேவுல்லு* படத்தில் அனுமனாக நடித்தார்.  
ஜுலை, ஆகடு, த/பெ சத்தியமூர்த்தி, சீமந்துடு, *நானக்கு பிரேமத்தோ* போன்ற படங்களில் துணைக் கலைஞராக குறிப்பிடத்தக்க கதாபாத்திரங்களில் நடித்தார். அத்துடன் *தாகுதமூதா தண்டகோரே* படத்தில் வயதான கதாபாத்திரத்தில் நடித்தார்.  
அப்போதைய பிரதமர் பி. வி. நரசிம்ம ராவ் இவரது பெரும் ரசிகராவார்.
# இராஜேந்திர பிரசாத் (நடிகர்)

## திரைப்பட கலைஞர் சங்கம்

நடிகை ஜெயசுதாவுக்கு எதிராக 85 வாக்குகள் பெற்று 2015 ஆம் ஆண்டில் திரைப்பட கலைஞர் சங்கத்தின் (எம்ஏஏ) தலைவராக தேர்ந்தெடுக்கப்பட்டார். நடிகர் சிவாஜி ராஜா பொது செயலாளராக தேர்ந்தெடுக்கப்பட்டார்.
# தொல்புரம் வழக்கம்பரை முத்துமாரியம்மன் கோயில்

தொல்புரம் வழக்கம்பரை முத்துமாரியம்மன் கோயில் இலங்கை, தொல்புரம், வழக்கம்பரையில் உள்ள ஒரு இந்து கோயில்.
# தொல்புரம் வழக்கம்பரை முத்துமாரியம்மன் கோயில்

## வரலாறு

கோவிலின் வரலாறு. இது பொருத்தமான தங்குமிடம் என்று கருதி தொல்புரம் வழக்கம்பரை முத்துமாரியம்மன் இந்த இடத்திற்கு தானாகவே வந்தார் என்பது பொது நம்பிக்கை. பல நூற்றாண்டுகளுக்கு முன்பு இந்த இடம் வில் மரங்கள், மார்கோசா மற்றும் பிற மரங்களால் நிறைந்ததாக நம்பப்படுகிறது. இன்றும் இந்த பகுதியில் இந்த மரங்களை நாம் காணலாம்.  
ஒரு வெயில் நாள் ஒருஇடைப்பையன் தனது மந்தையை கவனித்துக் கொண்டிருந்தபோது ஒரு வயதான பெண்மணி அவரை அழைத்து கொஞ்சம் தண்ணீர் குடிக்க விரும்பினார். அவர் சம்மதித்து அருகிலுள்ள கிணற்றிலிருந்து சிறிது தண்ணீர் கொடுத்தார். பின்னர் அந்த பெண் அந்த பையனிடம் தலைமுடியைக் கவனித்துக் கொள்ளும்படி கேட்டுக் கொண்டார்,அந்த பையன் தலைமுடியை பிரித்ததும் தலை முழுவதும் கண்களாக இருக்கக்கண்டு அச்சமும் ஆச்சரியமும் அடைந்தான் .சிறுவன் மற்றவர்களை அழைத்துவந்து பார்த்தபொழுது அவ்வயதான பெண்மணியை காணவில்லை .  
அன்று இரவு அவள் அந்த பையனின் கனவில் தோன்றி அவளுக்காக ஒரு சிறிய கொட்டில் கட்டும்படி அவனிடம் கேட்கிறாள். மறுநாள் சிறுவன் தனது கனவைப் பற்றி தன் நண்பர்களுக்கும் அயலவர்களுக்கும் சொல்லி ஒரு சிறு கொட்டில் அமைத்து அம்மனை உருவகப்படுத்தி வழிபடத்தொடங்கினான் .  
1658 ஆம் ஆண்டில் டச்சுக்காரர்களும் 1976 ஆம் ஆண்டில் ஆங்கிலேயர்களும் ஆட்சி செய்தனர் .ஆகையால் 1658-1796 காலம் கடைசி டச்சு காலமாகும். 1912 ஜூலை 22 இல் ஆ.முத்துதம்பிப்பிள்ளை எழுதிய யாழ்ப்பாண வரலாறு புத்தகம், சரவணமுத்து முதலியார் பஞ்சாயத்து நீதிபதியாக இருந்தார் என்றும் அவர் நீதிமன்றம் வைத்திருந்த இடம் 'சத்தியகாடு' என்றும் அழைக்கப்படுகிறது, இது அந்தக் காலத்தில் தொல்புரத்தில் உள்ளது .அவர் காலத்தில் மசூரிகா ரோகம் மிக்க உக்கிரத்தோடு பரவி பெரும்பாலோரை தாக்கியது. அவர் ஒல்லாந்த ஆளுநரிடம் அனுமதிபெற்று தொல்புரத்தில் ஒரு மாரியம்மன் கோவிலமைத்து விழாக்கொண்டாடி அவ்வூரில் மிக்க உக்கிரத்தோடு பரவிய ரோகத்தை சாந்தி செய்வித்தனர். இக்கோயில் இன்றும் பிரசித்தி பெற்று விளங்குகிறது .
# தொல்புரம் வழக்கம்பரை முத்துமாரியம்மன் கோயில்

## கட்டிடக்கலை

கிடைக்கக்கூடிய ஆவணங்களின்படி, 1650 ஆம் ஆண்டிற்கு முன்போ அல்லது அதற்கு பின்னரோ இந்த கோயில்  சுட்ட செங்கற்களால் அழகக்கோன் முதலியார் , சரவணமுத்து முதலியாரால் வழக்கம்பரை என்னும் நிலத்தில் கட்டப்பட்டது. பின்னர் 1862 ஆண்டளவில் குறிப்பிடவர்களின் வழித்தோன்றல் இராமலிங்கம் கைலாயபிள்ளை என்பவரால் பொதுமக்கள் செலவில் கற்களால் இக்கோவில் கட்டப்பட்டது என்றும் கூறுவர் (ஆதாரம் : Temple Register 1883,Kachcheri,Jaffna)  
இவை அனைத்திலிருந்தும், கிடைக்கக்கூடிய பதிவுகளிலிருந்தும் அக்காலத்திலேயே 1500 ஆட்களுக்கு அதிகமானோர் திருவிழா காலத்தின்போது இக்கோவிலில் கூடுவர் எனக் குறிப்பிடப்பட்டுள்ளது .அத்தனை பிரசித்தம் பெற்ற தலமாக இருந்துள்ளது  
மேலும் காலப்போக்கில் கோயில் விரிவடைந்து 3 கும்பாபிஷேகம் கோயிலின் தொடக்கத்திலிருந்தே நடைபெற்றுள்ளது. 1988 ஆம் ஆண்டில் ஒரு பெரிய கும்பாபிஷேகம் 4ம் நாள் மற்றும் 6ம் நாள் சித்திரை மாதம் 1988 ம் ஆண்டு நடைபெற்றது. தொல்புரம் வழக்கம்பரைமுத்துமாரியம்மன் தேவஸ்தானபரிபாலன சபை 18ம் நாள் ஆவணி மாதம் 1985ம் ஆண்டு ஆரம்பிக்கப்பட்டது , தொண்டர்சபை1990 ம் ஆண்டு ஆரம்பிக்கப்பட்டது. இன்று கோயில் பல வழிகளில் வளர்ந்து நாளுக்கு நாள் வளர்ந்து வருகிறது.
# தொல்புரம் வழக்கம்பரை முத்துமாரியம்மன் கோயில்

## சிறப்பு நிகழ்வுகள்

கோயிலில் தேர் திருவிழா உள்ளிட்ட முக்கிய மத விழாக்கள் ஜூன் அல்லது ஜூலை மாதங்களில் கொண்டாடப்படுகின்றன.
# தொல்புரம் வழக்கம்பரை முத்துமாரியம்மன் கோயில்

## திருமண மண்டபம்

இந்து மக்களுக்கு ஒரு பெரிய முழு குளிரூட்டப்பட்ட திருமண மண்டபம் உள்ளது. மற்ற நடவடிக்கைகளுக்கும் பயன்படுத்தப்படலாம். திருமண மற்றும் பிற செயல்பாடுகளுக்கு அதிகபட்சம் 500 பேருக்கு இடமளிக்க முடியும். இந்த மண்டபம் 2015 ம் ஆண்டு முதல் இன்றுவரை செயற்படுகின்றது.  
===
# மூவீத்தைல் காலியம்

**மூவீத்தைல் காலியம்** *(Triethylgallium)* C<sub>6</sub>H<sub>15</sub>Ga என்ற மூலக்கூற்று வாய்ப்பாட்டால் விவரிக்கப்படும் ஒரு கரிமகாலியம் சேர்மமாகும். தன்னிச்சையாகத் தீப்பிடித்து எரியக்கூடிய இந்நீர்மம் நிறமற்றதாக காணப்படுகிறது. எனவே இதை கவனமுடன் கையாளவேண்டும்.
# மூவீத்தைல் காலியம்

## பயன்பாடுகள்

GaAs, GaN, GaP, GaSb, AlGaInP, இண்டியம் காலியம் ஆர்சினைடு, இண்டியம் காலியம் நைத்திரைடு, இண்டியம் காலியம் பாசுப்பைடு போன்ற காலியத்தைக் கொண்டுள்ள சேர்மக் குறைகடத்திகளின் உலோகக்கரிம வேதியியல் ஆவிப்படிவு செயல்முறைகளில் காலியம் தனிமத்திற்கான மூலமாக மும்மெத்தில் காலியம் பயன்படுகிறது. மூவீத்தைல் காலியத்தைக் கொண்டு தயாரிக்கப்படும் மென்படலங்கள் குறைந்த செறிவில் கார்பன் மாசுக்களை கொண்டவையாக உள்ளன.
# இந்திர விழா (திரைப்படம்)

**இந்திர விழா** (*Indira Vizha*) என்பது 2009 ஆம் ஆண்டு வெளியான இந்திய தமிழ் காதல் திரில்லர் திரைப்படமாகும். கே. இராஜேஸ்வர் இயக்கிய இப்படத்தில் ஸ்ரீகாந்த், நமீதா, சுருதி மராத்தே ஆகியோர் முன்னணி வேடங்களில் நடிக்க நாசர், விவேக், ரகசியா, ராதாரவி, ஒய். ஜி. மகேந்திரன் ஆகியோர் துணைப் பாத்திரங்களில் நடித்துள்ளனர். படத்திற்கான இசையை அறிமுக இசையமைப்பாளர் யதிஷ் மகாதேவ் அமைத்துள்ளார். படத்தின் முதல் கட்ட படப்பிடிப்பானது 11 பிப்ரவரி 2008 இல் தொடங்கியது படம் 10 ஜூலை 2009 அன்று வெளியானது.  
படத்தின் கதையானது பாலியல் துன்புறுத்தலைச் சுற்றியதாக உள்ளது. இது ஹாலிவுட் திரைப்படமான *டிஸ்க்ளோஷரை* அடிப்படையாகக் கொண்ட *ஐத்ராஸ்* என்ற இந்தி திரைப்படத்தை தழுவி எடுக்கபட்டது.
# இந்திர விழா (திரைப்படம்)

## கதை

படம் காமினியின் (நமிதா) கதையைச் சொல்கிறது, பணக்காரரான ஜான் குமாரமங்கலம் அல்லது ஜே.கே (நாசர்) என்பவரின் இளம் மனைவி காமினி. ஜே.கே. ஒரு தொலைகாட்சியைத் துவக்கி அதை தன் மனைவியின் பொறுப்பில் ஒப்படைக்கிறார். அந்த்த் தொலைக் காட்சியில் தன் முன்னாள் காதலரான சந்தோஷ் சீனிவாசனை (ஸ்ரீகாந்த்) உயர் பொறுப்பில் வேலைக்கு சேர்த்து மீண்டும் அவனை தன் வாழ்க்கையில் கொண்டு வர திட்டமிட்டுகிறாள். சீனிவாசன் சாவித்ரி துரைசிமாலு (ஸ்ருதி மராத்தே) என்பவரை திருமணம் செய்து கொண்டுள்ளான். தொலைக்காட்சியில் உயர் வேலை கிடைத்த சீனிவாசன் அங்கு வந்த பிறகே தன் முதலாளி தன் முன்னாள் காதலி என அறிகிறான். காமினியின் காமத் தூண்டலில் முதலில் தடுமாறினாலும், பின்னர் சுதாரித்து அதில் இருந்து தப்பிச் செல்கிறான். இதில் ஆத்திரமடைந்த காமினி சந்தோஷ் மீது பாலியல் துன்புறுத்தல் குற்றச்சாட்டை வைக்கிறாள். இதை சட்டரீதியாக சீனிவாசன் எதிர்கொள்கிறான். இதிலிருந்து சீனிவாசன் மீண்டானா இல்லையா என்பதே கதை
# இந்திர விழா (திரைப்படம்)

## நடிகர்கள்

| ஸ்ரீகாந்த் | சந்தோஷ் சீனிவாசன் |
| --- | --- |
| நமிதா | காமினி |
| சுருதி மராத்தே | சாவித்திரி துரைசிமாலு |
| நாசர் | ஜான் குமாரமங்கலம் (ஜே.கே) |
| விவேக் | ஓப்பிலா மணி |
| ரகசியா | ஸ்டெல்லா |
| ராதாரவி | நீதிபதி சட்டநாதன் |
| ஒய். ஜி. மகேந்திரன் | வழக்கறிஞர் |
| மனோபாலா |  |
| நிழல்கள் ரவி | } |
# இந்திர விழா (திரைப்படம்)

## தயாரிப்பு

படத்தில் நடிக்க நடிகர் ரகுவரன் ஒப்பந்தமிட்டு படப்பிடிப்புக்கு முந்தைய ஒளிப்படப்பதிவுகளை முடித்தார். திரைப்படத்தின் தயாரிப்பின் போது அவர் இறந்த காரணத்தினால், அவருக்கு பதிலாக நாசர் அவரின் பாத்திரத்தில் நடித்தார்.
# இந்திர விழா (திரைப்படம்)

## இசை

படத்திற்கான இசையானது அறிமுக இசையமைப்பாளர் யதிஷ் மகாதேவால் அமைக்கபட்டது. பாடல் வரிகளை வைரமுத்து எழுதினார்.  
- "மோகமா" - ஹரிஹரன், சுஜாதா
- "ஒரு கிண்ணத்தை" - எம். கே. பாலாஜி, பிரியதர்ஷினி
- "காஷ்மீர் கொண்டுவா" - யதிஷ், அனுஷ்கா மஞ்சந்தா
- "நான் ஓரு" - சயனோரா பிலிப், மேகா
# ஓ. இராசகோபால்

**ஓலஞ்சேரி இராசகோபால்** (Olanchery Rajagopal) (பிறப்பு 15 செப்டம்பர் 1929) ஒரு இந்திய அரசியல்வாதியாவார். இவர் முன்னாள் மத்திய வெளியுறவு மந்திரியாகவும், பாரதிய ஜனதா கட்சியின் முன்னாள் முதலமைச்சர் வேட்பாளராகவும், நேமம் சட்டமன்றத் தொகுதியிலிருந்து சட்ட மன்ற உறுப்பினராகவும், கேரள சட்டமன்றத்தின் முதல் பாஜகவின் உறுப்பினருமாவார். கேரளாவில் பாஜகவின் முக்கியத் தலைவர்களில் ஒருவரான இவர் அடல் பிகாரி வாச்பாய் அமைச்சரவையில் பாதுகாப்பு, நாடாளுமன்ற விவகாரங்கள், நகர அபிவிருத்தி, சட்டம், நீதி, நிறுவன விவகாரங்கள், இருப்புப்பாதை உள்ளிட்ட பல்வேறு அமைச்சரவை பதவிகளை வகித்துள்ளார். 1992 முதல் 2004 வரை மாநிலங்களவையில் இரண்டு முறை உறுப்பினராக இருந்தார். கேரள மாநில அரசின் மனுக்கள் மற்றும் பொதுப்பணி, போக்குவரத்து மற்றும் தகவல் தொடர்பு குழு தொடர்பான சட்டமன்ற பாடக் குழுவில் உறுப்பினராகவும் இருந்தார்.  
மேலும், கேரளாவைச் சேர்ந்த முதல் பாஜகவின் மத்திய அமைச்சராக இருந்த இவர், மாநிலங்களவையில் பாஜக நாடாளுமன்றக் கட்சியின் துணைத் தலைவராகவும் பணியாற்றினார். முன்னாள் பாஜக தேசிய துணைத் தலைவராகவும், மாநிலத் தலைவராகவும் இருந்தார். திருவனந்தபுரம் தொகுதியில் 2014 மக்களவைத் தேர்தலில் 13000 வாக்குகள் வித்தியாசத்தில் தோல்வியடைந்தார். பல சட்டமன்றத் தேர்தல்களில் இவர் குறைந்த வாக்கு வித்தியாசத்தில் தோல்வி அடைந்தார்.
# ஓ. இராசகோபால்

## ஆரம்பகால வாழ்க்கை

இவர் 1929 செப்டம்பர் 15 அன்று மாதவன் நாயருக்கும் பாலக்காட்டில் உள்ள புத்துக்கோடு அருகே ஓலாஞ்சேரி வீட்டைச் சேர்ந்த ஓ. கொஞ்ஞிக்காவு அம்மா ஆகியோரின் மகனாகப் பிறந்தார். இவரது ஆரம்பக் கல்வி கனக்கண்ணூர் தொடக்கப்பள்ளியிலும் மஞ்சபிரா மேல்நிலைப்பள்ளியிலும் இருந்தது. பின்னர் பாலக்காடு அரசு விக்டோரியா கல்லூரிக்குச் சென்றார்.  
தனது சட்டக் கல்வியை சென்னையில் மேற்கொண்டார். பின்னர், 1956ஆம் ஆண்டில் பாலக்காடு மாவட்ட நீதிமன்றத்தில் சட்டப் பயிற்சியைத் தொடங்கினார்.
# ஓ. இராசகோபால்

## ஜனசங்கப் பணிகள்

தீனதயாள் உபாத்தியாயாவால் ஈர்க்கப்பட்ட இவர், படிப்பை முடித்த சிறிது காலத்திலேயே பாரதிய ஜனசங்கத்தில் பணியாற்றத் தொடங்கினார். 1968 இல் உபாத்யாயாவின் மரணம் இவரை பொது வாழ்க்கையை இன்னும் ஆழமாக தொடரத் தூண்டியது. 1974 வரை ஜனசங்கத்தின் மாநில பொதுச் செயலாளராக இருந்தார். இவர் 1977 வரை தலைவர் பதவியிலும் இருந்தார். 1998இல் முந்தைய பாஜக வேட்பாளரை விட (94,303 வாக்குகள் பெற்றார். 12.3%) இது, 1996 (74,904, 10.4%) மக்களவைத் தேர்தலில் இவர் பெற்ற மொத்த வாக்குகளின் எண்ணிக்கையை விட மிக அதிகம்.  
இவர், அருவிக்கரை இடைத்தேர்தலில் போட்டியிட்டு மூன்றாவது இடத்தைப் பிடித்தார். இருப்பினும் இவரது தனிப்பட்ட செல்வாக்கு போட்டியில் பாஜகவின் வாக்குகளை 7,694 லிருந்து 34,145 ஆக உயர்த்தியது. கடைசியாக 2016 சட்டமன்றத் தேர்தலில் இவர் நெமம் சட்டமன்றத் தொகுதியிலிருந்து போட்டியிட்டு, அப்போதைய சட்டமன்ற உறுப்பினர் வி. சிவன்குட்டியை 8,671 வாக்குகள் வித்தியாசத்தில் தோற்கடித்து, அதன் மூலம் தனது 87 வயதில் முதல் முறையாக கேரள சட்டமன்றத்தில் நுழைந்தார்.
# கனவுகள் கற்பனைகள்

**கனவுகள் கற்பனைகள்** (*Kanavugal Karpanaigal*) என்பது 1982 ஆண்டு மே மாதம் 14 ஆம் தேதியன்று வெளியான இந்தியத் தமிழ் திரைப்படம் ஆகும். ஏ. எல். எஸ். கண்ணப்பன் இயக்கிய இப்படத்தில், சரத் பாபு, ரூபா, ராணிபத்மினி ஆகியோர் முக்கிய கதாபாத்திரங்களில் நடித்தனர். கங்கை அமரன் இப்படத்திற்கு இசையமைத்தார்.
# கனவுகள் கற்பனைகள்

## நடிகர்கள்

- சரத் பாபு
- ரூபா
- இராணி பத்மினி
# கனவுகள் கற்பனைகள்

## பாடல்கள்

இத்திரைப்படத்திற்கு கங்கை அமரன் இசையமைத்திருந்தார். "பிள்ளை பிராயத்திலே அவள்" என்ற பாடல் மேசகல்யாணி இராகத்தில் அமைக்கப்பட்டது.
# அண்ணா நீ என் தெய்வம்

**அண்ணா நீ என் தெய்வம்** (*Anna Nee En Deivam*) என்பது வெளிவராத இந்திய தமிழ் திரைப்படமாகும். ஜே. ஆர். மூவிஸ் தயாரித்த இப்படத்தை ஸ்ரீதர் இயக்கினார். இப்படத்தில் ம. கோ. இராமச்சந்திரன், லதா, சங்கீதா, எம். என். நம்பியார், வி. எஸ். ராகவன் ஆகியோர் நடித்தனர்.
# அண்ணா நீ என் தெய்வம்

## நடிகர்கள்

- ம. கோ. இராமச்சந்திரன்
- லதா
- சங்கீதா
- மா. நா. நம்பியார்
- வி. எஸ். ராகவன்
# அண்ணா நீ என் தெய்வம்

## அவசர போலீஸ் 100

கே.பாக்யராஜ் இந்த படத்தின் சுமார் 4000 அடிகளை 1990 இல் வெளியான *அவசர போலிஸ் 100* படத்தின் கதையோடு இணைத்தார். மா. நா. நம்பியார், சங்கீதா, வி. எஸ். ராகவன் ஆகியோர் *அண்ணா நீ என் தெய்வம்* படத்தின் அதே கதாபாத்திரங்களில் அதன் தொடர்ச்சியாக *அவசர போலிஸ் 100*இல் நடித்தனர்.
# பண்டிட் நிரஞ்சன் பிரசாத்

**பண்டிட் நிரஞ்சன் பிரசாத்** (Pandit Niranjan Prasad) (11 நவம்பர் 1941 - 31 மார்ச் 2013) இந்தியாவின் அலகாபாத்தைச் சேர்ந்த புல்லாங்குழல் கலைஞராவார் .
# பண்டிட் நிரஞ்சன் பிரசாத்

## தொழில்

பிரசாத் வாரணாசி கரானாவைச் (பாரம்பரியம்) சேர்ந்தவர், புல்லாங்குழல் மற்றும் செனாய் கலைஞர் போலோநாத் பிரசன்னாவின் சீடர்களில் ஒருவராக இருந்தார். இந்தியா, அமெரிக்கா, ஆத்திரேலியா, ஐரோப்பா, ஈரான், ஈராக், குவைத், பாக்தாத், மத்திய கிழக்கில் பகுரைன் போன்ற நாடுகளில் உள்ள முக்கிய இசை விழாக்களிலும், மாநாடுகளிலும் இவர் நிகழ்த்தினார். அனைத்திந்திய வானொலியிலும், தூர்தர்ஷனிலும் தவறாமல் இடம்பெறுவார். இவர் கலாச்சார உறவுகளுக்கான இந்திய அமைப்பின் கலைஞராகவும் இருந்தார்.  
1964 முதல் 1972 வரை திரைப்படங்களிலும் புல்லாங்குழல் வாசித்தார். *குட்டி (1971)* *ஷோர்*, *தர்கன்*, *பிரேம் பர்வத்* போன்ற பாலிவுட் திரைப்படங்களுக்கும் இவர் இசையமைத்திருந்தார். 1974 முதல் புதுதில்லியின் அனைத்திந்திய வானொலியுடன் தொடர்புடையவர். மேலும், 2001 இல் இலக்னோ, அனைத்திந்திய வானொலியிலிருந்து ஓய்வு பெற்றார்.
# பண்டிட் நிரஞ்சன் பிரசாத்

## இறப்பு

31 மார்ச் 2013இல் இவர் காலமானார். 2014 ஆம் ஆண்டில் இவரது முதல் நினைவாண்டில், இலக்னோவின் இசை நாடக் அகாதமியில் இவருக்கு ஒரு அஞ்சலி ஏற்பாடு செய்யப்பட்டது. இவரது "சாத்னா கே பூல்" என்ற இசை குறித்த புத்தகம் வெளியிடப்பட்டது. இவரது இணை கலைஞர் பத்ம விபூசண் யாமினி கிருஷ்ணமூர்த்தி இந்த நிகழ்ச்சியில் தனது குழுவினருடன் ஒரு நடன நிகழ்ச்சியை நடத்தினார். எஸ். சௌரவ் பனவுதா, எஸ். இராசசேகர் தல்பேகெரா ஆகியோரின் புல்லாங்குழல் இசையும் இடம் பெற்றது.
# பப்லோன்சு

**பப்லோன்சு** (*Publons*)என்பது வணிக வலைத்தளமாகும். இது கல்வியாளர்களுக்கு அவர்களின் கல்வி ஆராய்ச்சி குறித்த ஆய்வுக்கட்டுரைகள்/வெளியீடுகளை கண்காணிக்கவும், சரிபார்க்கவும், காட்சிப்படுத்தவும் இலவச சேவையை வழங்குகிறது. 2012ல் தொடங்கப்பட்ட இந்த இணைய வசதியினை கிளாரிவேட் அனலிட்டிக்ஸ் 2017இல் தனதாக்கியது. அறிவியல் வலை (வெப் ஆப் சயன்ஸ், முடிவு குறிப்பு (எண்ட் நோட்) மற்றும் ஆய்வாளர் ஒன்று (ஸ்காலர் ஒன்) கிளாரிவேட் அனலிட்டிக்ஸின் சார்புகளாகும். 200,000க்கும் மேற்பட்ட ஆராய்ச்சியாளர்கள் இந்த தளத்தில் சேர்ந்துள்ளதாகவும், 25,000 ஆய்வுப் பத்திரிகைகளில் வெளியாகியுள்ள ஒரு மில்லியனுக்கும் அதிகமான ஆய்வுக்கட்டுரைகளை மதிப்புரைகளைச் செய்துள்ளதாகவும் தகவல்கள் கூறுகின்றன.  
பப்லோன்சு ஒரு நபரின் மதிப்பாய்வு மற்றும் பத்திரிகைகளுக்கான தலையங்க செயல்பாட்டின் சரிபார்க்கப்பட்ட பதிவை உருவாக்குகிறது, அவை சி.வி.க்கள், நிதி மற்றும் வேலை பயன்பாடுகள் மற்றும் பதவி உயர்வு மற்றும் செயல்திறன் மதிப்பீடுகளில் சேர்க்கப் பதிவிறக்கம் செய்யப்படலாம். பப்லோன்சு வணிக மாதிரி வெளியீட்டாளர்களுடன் கூட்டுச் சேருவதை அடிப்படையாகக் கொண்டது.
# பப்லோன்சு

## பின்னணி

அறிவியல் வளர்ச்சியை விரைவுபடுத்துவதற்கும், ஆராய்ச்சி வெளியீட்டில் சக மதிப்பாய்வு நடைமுறைகளின் நிலையான நிலையை நிவர்த்தி செய்வதற்காகவும், ஒத்துழைப்பை ஊக்குவிப்பதற்கும், ஆண்ட்ரூ பிரஸ்டன் மற்றும் டேனியல் ஜான்ஸ்டன் ஆகியோரால் பப்லோன்சு நிறுவப்பட்டது. பப்லோன்சு என்பது "பப்லோன்" என்பதிலிருந்து, "வெளியிடக்கூடிய பொருளின் குறைந்தபட்ச அலகு" எனும் பொருண்மையில் மரியாதை செலுத்தும் விதமாக வைக்கப்பட்டது. நியூசிலாந்தில் பதிவு செய்யப்பட இந்நிறுவனத்திற்கு இங்கிலாந்தின் இலண்டனில் அலுவலகம் ஒன்று உள்ளது.  
பப்லோன்சுகளை கிளாரிவேட் அனலிட்டிக்ஸ் 2017இல் வாங்கியது. கிளாரிவேட் மேற்கோளிட்டு வலைப்பின்னலில் மற்றும் ஆராய்ச்சியாளர் கருவிகளான, அறிவியல் வலை (வெப் ஆப் சயன்சு), எண்ட்நோட், இஸ்காலர் ஒன் ஆகியவற்றை உள்ளடக்கியது. பப்லோன்சு, தற்போது வெப் ஆப் சயன்சுடன் இணைக்கப்பட்டுவிட்டது.
# பப்லோன்சு

## சேவைகள்

பப்லோன்சு கீழ்கண்ட சேவைகளை வழங்குகிறது:  
- சக மதிப்பீட்டாளர்களைக் கண்டுபிடிப்பதற்கும், அலகிடுவதற்கும், தொடர்புகொள்வதற்கும் ஊக்குவிப்பதற்கும் வெளியீட்டாளர்களுக்கான கருவிகள்;
- உலகளாவிய சக மதிப்பாய்வு நடத்தை பற்றிய தரவு மற்றும் வெளியீடுகள்;
- ஆரம்பக்கால ஆராய்ச்சியாளர்களுக்கான சக மதிப்பாய்வு பயிற்சி; மற்றும்
- வெளியிடப்பட்ட ஆராய்ச்சிகளை விவாதிக்க மற்றும் மதிப்பீடு செய்யக் கல்வியாளர்களுக்கான அம்சங்கள்.  
மதிப்பாய்வு செய்யப்பட்ட வெளியீட்டின் வெளியீட்டைத் தொடர்ந்து திறனாய்வாளர்கள் தங்கள் மதிப்புரைகளின் உள்ளடக்கத்தைத் திறந்த அணுகலாமா வேண்டாமா என்பதைத் தேர்வு செய்யலாம், இருப்பினும் பத்திரிகைகள் இது குறித்த முடிவினைத் தாங்களும் தேர்வு செய்யலாம். படைப்பாக்க பொதுமங்கள் CC BY 4.0 உரிமத்தைப் பயன்படுத்தி மதிப்பாய்வு உள்ளடக்கம் பகிரப்படுகிறது. பப்லோன்சு முக்கிய வெளியீட்டு நிறுவனங்களுடன் ஒத்துழைப்பு வழங்கிவருகிறது. இந்நிறுவனங்களில் முக்கியமானவை *ஸ்ப்ரிங்கர் நேட்சர்*, டெய்லர் மற்றும் பிரான்சிஸ், ஓக்ஸ்போர்டு பல்கலைக்கழகப் பதிப்பகம், பிஎம்ஜே, சேஜ், விலே மற்றும் மேலும் , மேலும் தொடர்புடைய சேவைகளான அல்ட்மெட்ரிக் மற்றும் ஆர்சிட்.  
பப்லோன்சு பயிற்சி நிறுவனம் ஆரம்பகால நிலை ஆராய்ச்சியாளர்களுக்கான பப்லோன்சு சக திறனாய்வு பயிற்சி வழங்கிவருகிறது. இலவச, இணையவழி பாடநெறிக்கு மாணவர்கள் மேற்பார்வையாளரால் மதிப்பிடப்பட்ட மதிப்புரைகளைச் செய்து பயிற்சி பெறுகின்றனர். பாடநெறி முடிந்ததும், பட்டதாரி திறனாய்வாளர்கள் தளத்தில் உள்ள பப்லோன்சு கூட்டாளர் பத்திரிகைகளுக்குக் கண்டறியக்கூடியவர்களாக மாற்றப்படுகிறார்கள். பப்லோன்சு ஆய்வுக்கட்டுரை வெளியீட்டிற்கு முன் சகமதிப்பாய்வினை செய்ய ஆய்வாளர்களை அழைக்கிறது.
# பப்லோன்சு

## பப்லோன்சு மதிப்பாய்வு விருதுகள்

பப்லோன்சு சக மதிப்பாய்வு விருதுகள் சிறந்த சக திறனாய்வாளர்கள் மற்றும் ஆசிரியர்களுக்கான அங்கீகாரமாகும். பப்லோன்சு விருதுகள் 2016இல் தொடங்கியது. 2017ஆம் ஆண்டில் சென்டினல் விருது என்று அழைக்கப்படும் ஒரு விருது திட்டம் சேர்க்கப்பட்டது. சிறந்த ஆலோசகராகவும், புதுமை சார்ந்த அறிவார்ந்த சக மதிப்பாய்வு பங்களிப்புக்காக இந்த விருது வழங்கப்படுகிறது.